აშშ-ის შტატების დროშები
აშშ-ის შტატების დროშები ასახავს როგორც რეგიონალური მრავალფეროვნების გავლენას და ისტორიულ მომენტებს, ასევე განსხვავდებიან სტილით და დიზაინის პრინციპებით. თანამედროვე შტატების დროშების ისტორია იწყება 1890-იანი წლებიდან, როდესაც შტატებს გაუჩნდათ სურვილი ქონოდათ განმასხვავებელი ნიშნები 1893 წლის მსოფლიო კოლუმბიური ექსპოზიციაზე ჩიკაგოში. უმეტესი შტატების დროშები შეიქმნა და დამტკიცდა 1893 წლიდან პირველ მსოფლიო ომამდე. 2001 წლის ჩრდილოეთ ამერიკის დროშების შემსწავლელი ასოციაციის მიერ ჩატარებული გამოკვლევის მიხედვით აშშ-ის შტატებს, ტერიტორიებსა და კანადის პროვინციებს შორის საუკეთესო დიზაინი აქვს ნიუ-მექსიკოს დროშას, ხოლო უარესი ჯორჯიას.